Title: Dôvodová správa
Author: jose
Last saved by: hojer
Company: Other Company

Predkladacia správa
Požiadavky na objem materiálnej humanitárnej pomoci,  poskytovanej Slovenskou republikou do zahraničia sú prípad od prípadu rozdielne. Ministerstvo vnútra Slovenskej republiky spravuje vo svojich zásobách humanitárny materiál, ktorý je priebežne čiastočne doplňovaný a disponuje finančnými prostriedkami na doplňovanie zásob na základe bodu B.2. uznesenia vlády Slovenskej republiky č. 1223 zo dňa 6. novembra 2002.
Disponibilné finančné prostriedky nie sú však dostačujúce a neumožňujú pokrývať potrebu na obnovu humanitárneho materiálu v rozsahu každoročne poskytovanej materiálnej humanitárnej pomoci.
Materiál, ktorý predkladá podpredseda vlády a minister vnútra Slovenskej republiky spoločne s ministrom zahraničných vecí Slovenskej republiky, navrhuje efektívne a účelne využiť na dodatočné doplnenie zásob a obstaranie humanitárneho materiálu aj zostávajúci objem finančných prostriedkov vyčlenených na humanitárnu pomoc, nevyčerpaných k  30. septembru príslušného kalendárneho roku.

Návrh na zmenu uznesenia vlády Slovenskej republiky č. 1223 zo dňa 6. novembra 2002 nemá vplyv na verejné financie, ekonomický a environmentálny vplyv ani vplyv na zamestnanosť a podnikateľské prostredie. Z toho dôvodu  doložka vplyvov nebola vypracovaná.

Materiál prešiel medzirezortným pripomienkovým konaním a na rokovanie vlády Slovenskej republiky sa predkladá bez rozporov.